LĒMUMA PROJEKTS

**Par Alūksnes novada pašvaldības nekustamā īpašuma “Tērces”-14, Zeltiņos, Zeltiņu pagastā, Alūksnes novadā atsavināšanu**

Izskatot dzīvokļa īrnieka 06.09.2023. ierosinājumu par dzīvokļa īpašuma “Tērces”-14, Zeltiņos, Zeltiņu pagastā, Alūksnes novadā atsavināšanu, kas reģistrēts Alūksnes novada pašvaldībā 06.09.2023. ar Nr. ANP/1-24/23/724,

pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 5. punktu, 5. panta pirmo un piekto daļu, 8. panta trešo daļu, 37. panta pirmās daļas 4. punktu, 45. panta ceturto daļu,

1. Sagatavot atsavināšanai Alūksnes novada pašvaldības nekustamo īpašumu – dzīvokli “Tērces”-14, Zeltiņos, Zeltiņu pagastā, Alūksnes novadā ar kopējo platību 88,4 m² un ar to saistītām kopīpašuma 884/14124 domājamām daļām no daudzdzīvokļu mājas.
2. Nodot atsavināšanai Alūksnes novada pašvaldības īpašumu “Tērces”-14, Zeltiņos, Zeltiņu pagastā, Alūksnes novadā, pārdodot par brīvu cenu dzīvokļa īrniekam.
3. Uzdot nosacītās cenas noteikšanu un dzīvokļa īpašuma atsavināšanu veikt Īpašumu atsavināšanas komisijai.